1.9.2023
SL
Uradni list Evropske unije
L 216/7
PRILOGA
„PRILOGA
Seznam sestavljenih proizvodov, izvzetih iz uradnega nadzora na mejnih kontrolnih točkah (člen 3)
Ta seznam določa sestavljene proizvode v skladu s kombinirano nomenklaturo (KN), ki se uporablja v Uniji, za katere se ne zahteva uradni nadzor na mejni kontrolni točki.
Opombe k tabeli: Stolpec 1 – Oznaka KN V tem stolpcu je navedena oznaka KN.
KN, določena z Uredbo (EGS) št.
2658/87, temelji na harmoniziranem sistemu poimenovanj in šifrskih oznak blaga (v nadaljnjem besedilu: harmonizirani sistem (HS)), ki ga je pripravil Svet za carinsko sodelovanje, zdaj Svetovna carinska organizacija, in je bil odobren s Sklepom Sveta 87/369/EGS (1).
V KN so povzete šestmestne tarifne številke in podštevilke HS.
Sedma in osma številka označujeta nadaljnje tarifne podštevilke KN.
Kadar se uporablja štiri-, šest- ali osemmestna oznaka, ki ni označena z ‚ex‘, in če ni določeno drugače, se uradni nadzor na mejnih kontrolnih točkah za vse sestavljene proizvode, ki so določeni s temi štiri-, šest- ali osemmestnimi oznakami oz.
vključeni v te oznake, ne zahteva.
Kadar živalske proizvode vsebujejo samo nekateri določeni sestavljeni proizvodi pod katero koli štiri-, šest- ali osemmestno oznako in v KN pod to oznako ne obstaja noben specifični pododdelek, je oznaka označena z ‚ex‘.
Na primer, v zvezi z ‚ex 2001 90 65‘ se pregledi na mejnih kontrolnih točkah ne zahtevajo za proizvode, opisane v stolpcu 2.
Stolpec 2 – Obrazložitev Ta stolpec vključuje podrobnosti o sestavljenih proizvodih, za katere velja izvzetje iz uradnega nadzora na mejnih kontrolnih točkah.
Oznake KN
Obrazložitev
(1)
(2)
1704, ex 1806
Slaščice (vključno s sladkornimi izdelki) in bela čokolada, ki ne vsebujejo kakava, ter slaščice (vključno s sladkornimi izdelki), čokolada in drugi prehrambni proizvodi, namazi in pripravki za pijače, ki vsebujejo kakav, ki izpolnjujejo zahteve iz člena 3(1), točka (a).
ex 1902 19, ex 1902 30, ex 1902 40
Testenine, rezanci in kuskus, ki izpolnjujejo zahteve iz člena 3(1), točka (a).
ex 1904 10, ex 1904 20, ex 1904 90
Pripravljena živila, dobljena z nabrekanjem ali praženjem žit ali žitnih izdelkov, pripravljena živila, dobljena iz nepraženih žitnih kosmičev ali iz mešanic nepraženih žitnih kosmičev in praženih žitnih kosmičev ali nabreklih žit, ki izpolnjujejo zahteve iz člena 3(1), točka (a), (npr. žitni kosmiči za zajtrk, misli, granola).
Pripravljena živila, pridobljena iz riža in drugih žit, ki izpolnjujejo zahteve iz člena 3(1), točka (a).
ex 1905 10, ex 1905 20, ex 1905 31, ex 1905 32, ex 1905 40, ex 1905 90
Kruh, pecivo, pripravljeno pecivo, keksi (vključno s krekerji), vaflji in oblati, prepečenec, opečen kruh in podobni opečeni izdelki ter čips, ki izpolnjujejo zahteve iz člena 3(1), točka (a).
(1) Sklep Sveta 87/369/EGS z dne 7. aprila 1987 o sprejetju Mednarodne konvencije o harmoniziranem sistemu poimenovanj in šifrskih oznak blaga in Protokola o spremembah Konvencije (UL L 198, 20.7.1987, str. 1).